BBIK บวก 5% ลุ้นกำไรปีนี้ 97 ลบ. รับธุรกิจโตแกร่ง-แบ็คล็อกหนุน โบรกแนะ “ซื้อ” เป้า 74 บ.
BBIK วิ่ง 5% โบรกชี้กำไรปีนี้ 97 ลบ. อานิงสงส์ธุรกิจเติบโตแกร่งทั้งในประเทศและต่างประเทศเติบโตแกร่ง และแบ็คล็อกหนุน โบรกแนะ “ซื้อ” เป้า 74 บ.
BBIK วิ่ง 5% โบรกชี้กำไรปีนี้ 97 ลบ. อานิงสงส์ธุรกิจเติบโตแกร่งทั้งในประเทศและต่างประเทศเติบโตแกร่ง และแบ็คล็อกหนุน โบรกแนะ “ซื้อ” เป้า 74 บ.
28 มี.ค. 2565

ผู้สื่อข่าวรายงานว่าวันนี้ (28 มี.ค. 2565) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 16:27 น. อยู่ที่ระดับ 72 บาท เพิ่มขึ้น 3.75 บาท หรือ 5.49% โดยทำจุดสูงสุดที่ 72 บาท และทำจุดต่ำสุดที่ 67.25 บาท ด้วยมูลค่าการซื้อขาย 135.14 ล้านบาท

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (25 มี.ค.2565) โดยคาดกำไรปี 2565 เพิ่มขึ้น 46% จากงวดเดียวกันของปีก่อน อยู่ที่ 97 ล้านบาท จากการเติบโตที่แข็งแกร่งทั้งในประเทศและต่างประเทศ (รวมถึงส่วนแบ่งจากบริษัทออร์บิท ดิจิตอล (JV กับ OR) ที่จะเติบโตแบบก้าวกระโดด) โดย ณ สิ้นปี 2564 บริษัทฯ Backlog ที่จะรับรู้ปี 2565 secure รายได้ 62% ของประมาณการทางฝ่ายวิจัยแล้ว และคาดจะเข้ามาเติมอีกมากในช่วงไตรมาส 1-2/2565 แนะนำ “ซื้อ” ราคาเป้าหมาย 74 บาท โดยประเมินกำไรเติบโตสูงเฉลี่ย 44% ต่อปีในช่วง 3 ปีจ้างหน้า อีกทั้งยังมี Upside จากการทำ JV, M&amp;A ที่บริษัทฯ ตั้งงบลงทุน 100 ล้านบาทในปีนี้